
 ZAPISNIK
46. sjednice Vijeća Mjesnog odbora Poljanice,

održane 17. ožujka 2025.

u objektu mjesne  samouprave Poljanice, Dubrava 203,

s početkom u 19,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 46. sjednicu Vijeća Mjesnog odbora.


Vijeće jednoglasno prihvaća tekst zapisnika 45. sjednice Vijeća, održane dana 17. veljače 2025.

 Predsjednica predlaže dnevni red kao u pozivu uz  dopunu dnevnog reda i to: 
1. Prijedlog lokacija za božićno i novogodišnje ukrašavanje u 2025. godini donošenje zaključka 
Na prijedlog predsjednice, Vijeće jednoglasno prihvaća dopunu i utvrđuje

DNEVNI RED

1. Prijedlog lokacija za orezivanje i uklanjanje osušenih stabala na području Mjesnog odbora Poljanice – donošenje zaključka;
2. Prijedlog lokacija za postavljanje košarica za otpatke na području Mjesnog odbora Poljanice – donošenje zaključka;
3. Prijedlog lokacija za postavljanje klupa na području Mjesnog odbora Poljanice – donošenje zaključka;
4. Prijedlog za pojačanu kontrolu i nadzor nepropisno parkiranih vozila na području Mjesnog odbora Poljanice – donošenje zaključka;
5. Prijedlog lokacija za božićno i novogodišnje ukrašavanje u 2025. godini - donošenje zaključka;
6.  Zahtjev za jednokratno korištenje prostora mjesne samouprave, Dubrava 203 – donošenje zaključka;
· Jelena Acman

· Ana Perić

7. Pitanja, prijedlozi i obavijesti.
Ad. 1. Prijedlog lokacija za orezivanje i uklanjanje osušenih stabala na području Mjesnog odbora Poljanice
Obilaskom terena na području Mjesnog odbora Poljanice utvrđeno je da je potrebno izvršiti sezonsko i izvanredno orezivanje stabala na području MO Poljanice. Radi se o lokacijama koje predstavljaju komunalne nepravilnosti u vidu ometanja javne rasvjete od strane krošnji stabala, nalaze se preblizu balkona na stambenim zgradama, prijetnja su da će se kod jakih vjetrova grane odlomiti zbog visine stabla i moguće oštetiti stambene i druge objekte.
Vijeće jednoglasno donosi
ZAKLJUČAK
Vijeće Mjesnog odbora Poljanice predlaže orezivanje krošnji drveća i uklanjanja suhih i suvišnih grana na sljedećim lokacijama :
1. Ulica Poljanički prilaz, drvored obostrano, od ulice Dinjevački put – Novoselski odvojak II. do ulica Čađavički put – Novoselski odvojak VI., jer isti zaklanjaju javnu rasvjetu, što onemogućava kvalitetno osvjetljenje tog dijela naselja.

2. Raskrižje ulica Poljanički prilaz i Knezovečki put – orezivanje krošnje lipe, jer trenutna visina iste predstavlja potencijalnu opasnost kod nepovoljnih vremenskih uvjeta, a nalazi se u neposrednoj blizini stambene kuće Knezovečki put kbr.18.
3. Treće Poljanice br. 1 - orezivanje i skraćivanje stabla lipe koje na navedenoj lokaciji doseže do balkona kuće u privatnom vlasništvo te ugrožava zdravlje građana (gospođa na navedenoj lokaciji astmatičar i alergičar).  
4. Dvorište mjesne samouprave Poljanice, Dubrava 203, orezivanje i skraćivanje stabla breze, čije grane se uslijed jakih vjetrova lome i padaju na pločnik i prometnicu te tako ugrožavaju sigurnost. Također, orezivanje u širinu i visinu stabla čempresa koji se nalaze neposredno uz objekt mjesne samouprave te zablokiraju oluke zbog čega dolazi do zadržavanja oborinskih voda u istima.
( foto dokumentacija u privitku )
Ad. 2. Prijedlog lokacija za postavljanje košarica za otpatke na području Mjesnog odbora Poljanice 
Na prijedlog vijećnika i građana MO Poljanice da se postave košarice za otpadke 
Vijeće jednoglasno donosi

ZAKLJUČAK
Predlaže se postavljanje dviju košarica za otpatke na području Mjesnog odbora Poljanice i to na javnoj površini uz potok i klupe na Petim Poljanicama.

 (foto  mikro lokacija u privitku zapisnika )

Ad. 3. Prijedlog lokacija za postavljanje klupa na području Mjesnog odbora Poljanice 
Obilaskom terena od strane vijećnika utvrđeno je da postoji potreba i mogućnost za postavljanje klupa na području MO Poljanice
Vijeće jednoglasno donosi 

ZAKLJUČAK

Predlaže se postavljanje dviju klupa na području Mjesnog odbora Poljanice i to na javnoj površini uz pločnik ulice Poljanički prilaz, zapadna strana.
 (foto  mikro lokacija u privitku zapisnika )

Ad 4. Prijedlog za pojačanu kontrolu i nadzor nepropisno parkiranih vozila na području Mjesnog odbora Poljanice 
Vijeće Mjesnog odbora Poljanice upoznato je da je Grad Zagreb izvršio sve radnje kako bi se evidentirale izvedene nerazvrstane ceste koje su tim aktom obilježene i upisane kao vlasništvo Grada Zagreba 1/1. Jedna od tih cesta je i Ulica Poljanički prilaz, na novoformiranoj čestici kčbr. 4634/1, javno dobro nerazvrstana cesta u cijeloj dužini od ulice Dubrava do privatnog posjeda sa sjeverne i istočne strane. Sada dio ulice Poljanički prilaz uključuje i zelenu površinu kod ulice Čađavički put što do sada nije bio slučaj.
Obzirom na svakodnevne primjedbe od strane stanovnika ovog dijela naselja, a i praćenjem ponašanja vozača utvrđeno je da se kontinuirano parkiraju automobili na nogostupima s obje strane Poljaničkog prilaza, a jednako tako i na toj zelenoj površini koja je sastavni dio nerazvrstane ceste.

Vijeće jednoglasno donosi
ZAKLJUČAK 

Predlaže se nadležnom Prometnom redarstvu izvršiti pojačani nadzor nepropisno parkiranih vozila duž cijele ulice Poljanički prilaz, a kako bi se omogućilo normalno i sigurno  kretanje pješaka nogostupima te zelena površina zaštitila od uništavanja. 

Ad 5. Prijedlog lokacija za božićno i novogodišnje ukrašavanje u 2025. godini 
Vijeće jednoglasno donosi
ZAKLJUČAK 

Uz postojeće lokacije iz 2024. godine, za božićno i novogodišnje ukrašavanje u 2025/2026., Vijeće Mjesnog odbora Poljanice predlaže pet dodatnih  lokacija za postavljanje božićnih D2 zvona na stupove javne rasvjete, na lokaciji Ulica Treće i Druge Poljanice kod Dječjeg vrtića Sunce.
Ad. 6. Zahtjev za jednokratno korištenje prostora mjesne samouprave, Dubrava 203
Vijeće je zaprimilo  zahtjeve za jednokratno  korištenje prostora mjesne samouprave  koje su podnijeli:

- Jelena Acman,

- Ana Perić 

Vijeće je razmotrilo upućene zahtjeve.

Vijeće jednoglasno donosi
ZAKLJUČAK
1. Odobrava se jednokratno korištenje prostora mjesne samouprave, Dubrava 203, gospođi Jeleni Acman  u  terminu 22. ožujka 2025.  od 20,00 do 23,00 sati za proslavu rođendana
2. Odobrava se jednokratno korištenje prostora mjesne samouprave, Dubrava 203, gospođi Ani Perić  u  terminu 05. travnja 2025.  od 19,00 do 23,00 sati za  proslavu rođendana.

 Ad. 7. Pitanja, prijedlozi i obavijesti 
1. Vijeće Mjesnog odbora Poljanice moli povratnu informaciju,  nakon što se  provjeri status predmeta koji se odnosi na postavljanje tri rasvjetna stupa na dječjem igralištu Poljanički prilaz (zaključak Vijeća o navedenom donesen je na 10. sjednici održanoj dana 16.03.2022. g.; dana 10. ožujka 2023. g. na traženje nadležne gradske službe dostavljena je od strane Vijeća točna lokacija igrališta sa katastarskom česticom, a posljednja informacija je da je dana 14.04.2023. upućena sva potrebna dokumentacija gospođi Maji Pintarić kako bi se ishodila građevinska dozvola )?
2. Predsjednica je upoznala vijećnike sa situacijom koja se odnosi na rješavanje prometnih situacija na području Mjesnog Odbora Poljanice, o dobivenim prethodnim suglasnostima za rješavanje prometnih problema u ulici Krotovica kod OŠ A.B. Šimića i promjene smjera u Đelekovečkoj ulici .
3. Vijeće Mjesnog odbora Poljanice moli povratnu informaciju,  nakon što se  provjeri status predmeta koji se odnosi na rješavanje i uređenje prometne situacije na lokaciji raskrižja ulica Božjakovinska i Treće Poljanice za koji je izrađen prijedlog od strane Gradskog ureda za mjesnu samoupravu, promet, civilnu zaštitu i sigurnost 
 (dopis GU  u privitku zapisnika )
Završeno u 20,00 sati.
KLASA:024-08/25-003/614
URBROJ: 251-13-11-6/009-25-2
U  Zagrebu, 17. ožujka  2025.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

